มหาเถรสมาคม มีมติเห็นชอบให้งดจัดพิธีเจริญพระพุทธมนต์ ถวายพระพรชัยมงคลที่วัดพระศรีรัตนศาสดารามเดือนมีนาคมและเมษายน จากการแพร่ระบาดโรคโควิด-19
มหาเถรสมาคม มีมติเห็นชอบให้งดจัดพิธีเจริญพระพุทธมนต์ ถวายพระพรชัยมงคลที่วัดพระศรีรัตนศาสดารามเดือนมีนาคมและเมษายน จากการแพร่ระบาดโรคโควิด-19นายสิปป์บวร แก้วงาม ผู้ตรวจราชการสำนักงานพระพุทธศาสนาแห่งชาติ โฆษกสำนักงานพระพุทธศาสนา กล่าวว่า ที่ประชุมมหาเถรสมาคม ได้มีมติเห็นชอบให้งดจัดพิธีเจริญพระพุทธมนต์ ถวายพระพรชัยมงคลแด่สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี ที่พระอุโบสถวัดพระศรีรัตนศาสดารามในวันที่ 28 มีนาคม และวันที่ 28 เมษายน 2563 ซึ่งการจัดพิธีเจริญพระพุทธมนต์ดังกล่าว มหาเถรสมาคมได้มีมติให้จัดขึ้นทุกวันที่ 28 ของแต่ละเดือนตลอดปี 2563 รวมทั้งสิ้น 12 ครั้ง แต่เนื่องจากเกิดสถานการณ์การแพร่ระบาดของโรคโควิด-19 จึงมีมติให้งดการจัดพิธีในเดือนมีนาคมและเมษายนไป